Cortijev organ

**Cortijev organ** ili  **spiralni organ**, je receptorski organ za sluh koji se u sisara nalazi  pužnici. Ova vrlo raznolika traka epitelnih ćelija omogućava transdukciju slušnih signala u nervni impuls akcijskog potencijal. Transdukcija se događa vibracijama struktura u unutrašnjem uhu koje uzrokuju pomicanje pužnjačine tečnosti i pomicanje ćelijskih treplji na Cortijevom  organu, da bi proizvele elektrohemijske signale.

Ovaj organ otkrio je italijanski anatomi Alfonso Giacomo Gaspare Corti (1822–1876), 1851. Struktura se razvila iz bazilarne papile i presudna je za mehanotransdukciju kod sisara.

## Struktura 
Cortijev organ nalazi se u *scala media* pužnice unutrašnjeg uha između vestibulskog i timpanijskog kanala, a sastoji se od mehanosenzornih ćelija, poznate kao trepljaste ćelije. Oko ovih ćelija nalaze se potporne ćelije: Deitersove ćelije, zvane također bičaste ćelije, koje su u bliskoj vezi sa OHC-ima i cilindričnim ćelijama, koje razdvajaju i podržavaju i OHC i IHC.

Da se pužnica otklopi, ispružila bi se na oko 33&nbsp;mm u žena i 34&nbsp;mm u muškaraca, sa oko 2,28&nbsp;mm standardne devijacije za populaciju. Pužnica je takođe totopno organizirana, što znači da različite frekvencije zvučnih talasa komuniciraju s različitim lokacijama na strukturi. Baza pužnice, najbliža vanjskom uhu, najtvrđa je i uska i na njoj se prenose visokofrekventni zvukovi. Vrh pužnice je širi i mnogo je fleksibilniji i labaviji i funkcionira kao mjesto transdukcije niskofrekventnih zvukova.

## Funkcija
, srednje i unutrašnje uho, sa provodom zvuka kroz vanjsko uho, od osikula srednjeg uha, do unutrašnjeg uha i pužnice, gdje jei Cortijev organ.]]
Funkcija Cortijeva organa je pretvaranje (transdukcija) zvukova u električne signale koji se mogu prenositi u moždano stablo, kroz slušni živac.
Međutim, stimulacija se može dogoditi i direktnom vibracijom pužnice iz lobanje. Potonje se naziva slušanjem provodljivosti kostiju (ili BC), kao komplementarno prvom opisanom, koje se umjesto toga naziva čulo zračne provodljivosti (AC provodljivost). I AC i BC stimuliraju bazilarnu membranu na isti način.

Bazilarna membrana na timpanijskom kanalu pritišće trepljaszte ćelije organa, dok perilimfom prolaze talasi pritiska. Stereocilije na vrhu IHC-a kreću se s tim istiskivanjem tečnosti i kao odgovor na to njihovi kation, ili pozitivni joni selektivni, kanali se otvaraju pomoću kaderinskih struktura  zvanih vršne veze koje povezuju susjedne stereocilije.

Cortijev organ, okružen tečnošću bogatom kalijskom endolimfom, je na bazilarnoj opni u osnovi *scala media*. Pod Cortijevim organom nalazi se *scala tympani*, a iznad njega *scala vestibuli*. Obje strukture postoje u tekućini s niskim sadržajem kalija koja se naziva perilimfa.

Ključni dio ovog pužničnog pojačanja je motorni protein prestin, koji mijenja oblik na osnovu naponskog potencijala unutar trepljastih ćelija. Kad se ćelija depolarizira, prestin se skraćuje, a budući da se nalazi na membrani OHC-a, tada povlači bazilarnu membranu, povećavajući toliko koliko je membrana skrenuta, stvarajući intenzivniji učinak na unutrašnje trepljaste ćelije (IHC). Kada je ćelija hiperpolarizira, prestin se produžuje i ublažava napetost na IHC-ima, što smanjuje neuronske impulse u mozgu. Na taj način, trepljasta ćelija sama je sposobna modificirati slušni signal prije nego što uopće stigne do mozga.

## Razviće
Cortijev  organ, između *scala tympani* i *scala media*, razvija se nakon formiranja i rasta pužnog kanala.

Najčešća vrsta oštećenja sluha, senzorni gubitak sluha, kao jedan od glavnih uzroka, uključuje smanjenje funkcije u Cortijevom organu. Konkretno, aktivna funkcija pojačavanja vanjskih trepljastih  ćelija vrlo je osjetljiva na oštećenja izložena traumi od preglasnih zvukova ili na određenih ototoksičnih lijekova. Kada se oštete vanjske trepljaste ćelije, one se ne obnavljaju, a rezultat je gubitak osjetljivosti i abnormalno velik porast glasnoće (poznat kao "regrutiranje") u dijelu spektra kojem oštećene ćelije služe.

Iako se gubitak sluha kod sisara uvijek smatrao nepovratnim, ribe i ptice rutinski popravljaju takvu štetu. Studija iz 2013. godine pokazala je da upotreba određenih lijekova može reaktivirati gene koji se normalno izražavaju samo tokom razvoja trepljastih ćelija. Istraživanje je provedeno na *Harvard Medical School*, *Massachusetts Eye and Ear* i *Keio University*,  *School of Medicine* u Japanu.

## Dodatne slike

 Gray903.png| Poprečni presjek pužnog kanala mačjeg fetusa. 
Gray928.png|Dijagram uzdužnog presjeka pužnice 
 Gray929.png|Dno *ductus cochlearis*
 Gray930.png|*Limbus laminae spiralis* i *membrana basilaris*
 Gray931.png|Presjek spirale Cortijevog organa (uvećano)

## Reference 
*
*
History. (n.d.).
*
*
*
*Nicholls, J. G., Martin, A. R., Fuchs, P. A., Brown, D. A., Diamond, M. E., & Weisblat, D. A. (2012). From Neuron to Brain (5th ed., pp.&nbsp;456–459). Sunderland, MA: Sinauer Associates, Inc.
*Pritchard U. "On the organ of Corti in mammals". 2 March 1876, ''Proceedings of the Royal Society of London, volume 24, pp.&nbsp;346–52 
*Pujol, R., & Irving, S. (2013). The Ear.

## Vanjski linkovi
* Dissecting the molecular basis of organ of Corti development 3097286
*Organ of Corti 3D animation
* http://lobe.ibme.utoronto.ca/presentations/OHC_Electromotility/sld005.htm  Diagram at University of Toronto
* http://mayoresearch.mayo.edu/mayo/research/ent_research/images/image02.gif  Diagram at Mayo
* http://www.iurc.montp.inserm.fr/cric51/audition/english/corti/fcorti.htm  at University of Montpellier 1

Kategorija:Slušni sistem
Kategorija:Uho
Kategorija:Anatomija čovjeka
Kategorija:Fiziologija životinja
Kategorija:Otologija
Kategorija:Audiologija